hlien v prieduškách
Užívam antibiotika ZINNAT 500. Nakolko som viac zahlieneny v prieduškách, môžem súčasne so Zinnatom užívať aj Desloratadine 5 mg? Dakujem.
Dobrý deň,
ďakujeme za Vašu otázku.
Medzi liekmi Zinnat a Desloratadine nebolo pozorované vzájomné ovplyvnenie účinku. Uvedená kombinácia liekov je možná.
Liek Desloratadine je antihistaminikum. Ide o liek proti alergii, ktorý nespôsobuje ospalosť. Pomáha kontrolovať alergickú reakciu a jej príznaky. Nie je určený na liečbu vlhkého kašľa. Na kašeľ spojený s tvorbou hlienu je u dospievajúcich starších ako 14 rokov a u dospelých vhodné podávať napríklad liek
Acetylcystein
. Používa sa pri ochoreniach dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava. Podáva sa v dávke 1 šumivá tableta denne. Aby sa zabezpečila dostatočná účiinnosť antibiotík, je vhodné ho užiť minimálne 3 hodiny po užití lieku Zinnat.
Potrebné je taktiež  pravidelne dopĺňať pitný režim, vhodné je podávať napríklad prieduškové bylinné zmesi.
Prajem skoré uzdravenie.
S pozdravom
PharmDr. Veronika Kiabová